ANAN จับมือ “Kaidee Property” ขยายช่องทางขายออนไลน์
ANAN จับมือ “Kaidee Property” ส่ง 4 คอนโดขายผ่านช่องทางขายออนไลน์ ขยายฐานลูกค้ากลุ่มคนรุ่นใหม่
ANAN จับมือ “Kaidee Property” เพิ่มช่องทางขายออนไลน์ ขยายฐานลูกค้ากลุ่มคนรุ่นใหม่
7 ก.ค. 2565

นายประเสริฐ แต่ดุลยสาธิต ประธานเจ้าหน้าที่บริหาร สายงานธุรกิจอสังหาริมทรัพย์ บริษัท อนันดา ดีเวลลอปเม้นท์ จำกัด (มหาชน) หรือ ANAN ผู้นำตลาดคอนโดมิเนียมติดรถไฟฟ้า ตอบโจทย์การใช้ชีวิตคนเมืองในยุคดิจิทัล ร่วมมือกับ นายโฮเซน ราฟัตเนจาด ประธานเจ้าหน้าที่ฝ่ายการพาณิชย์ และนางสาวมณีกานต์ อิสรีย์โกศล ผู้อำนวยการฝ่ายพัฒนาธุรกิจของ Kaidee (ขายดี) ผู้นำแพลตฟอร์มออนไลน์การซื้อขายอสังหาริมทรัพย์ทั้งมือหนึ่งและมือสอง จับมือเป็นพันธมิตรทางธุรกิจเพื่อทำการตลาดร่วมกัน ขยายฐานลูกค้ากลุ่มคนรุ่นใหม่
โดยจะนำ 4 โครงการคุณภาพพร้อมอยู่ ภายใต้แบรนด์คุณภาพ ได้แก่ โครงการไอดีโอ โมบิ สุขุมวิท อีสต์พอยท์ โครงการไอดีโอ รัชดา-สุทธิสาร โครงการเอลลิโอ เดลเนสท์ และโครงการเออร์บานิโอ วิภาวดี-แจ้งวัฒนะ ราคาเริ่ม 2.39 ล้าน*  พร้อมของสมนาคุณและ โปรโมชั่นแบบจัดเต็ม กู้ง่ายได้ 100%* ฟรีเฟอร์ฯ และฟรีค่าโอนฯ* เป็นต้น รองรับความต้องการของผู้ที่กำลังมองหาที่อยู่อาศัยหลังแรก เริ่มตั้งแต่วันนี้ถึงวันที่ 31 กรกฎาคมนี้เท่านั้น ลูกค้าที่สนใจสามารถดูรายละเอียดเพิ่มเติมได้ที่ https://bit.ly/3NBLRF6 หรือสอบถามข้อมูลได้ที่ 02 119 5050